Espen Bjørnstad

Espen Dahlhaug Bjørnstad (født 26. desember 1993 i Trondheim) er en norsk kombinertløper som representerer Byaasen Skiklub.

Karriere 
I Junior-VM på ski 2013 i Liberec startet Bjørnstad med en individuell 8.-plass på 10-kilometeren, fulgte opp med 18.-plass på 5-kilometeren og avsluttet mesterskapet med 6.-plass i lagkonkurransen, på lag med Sindre Pettersen, Espen Andersen og Mads Waaler.

Han tok sin første pallplass i verdencupen i kombinerttrippelens første løp i 2019 i Chaux-Neuve, med en 2.-plass 9,4 sekunder bak østerrikeren Franz-Josef Rehrl.

Bjørnstad ble tatt ut i den norske troppen til Ski-VM 2019 i Seefeld, der han kom på en 15.-plass i storbakkerennet, og ble verdensmester da han var med på Norges lag som vant 4 × 5 kilometer stafett/normalbakke. Norge forsvarte VM-tittelen for lag i Ski-VM 2021 i Oberstdorf, og Bjørnstad gikk igjen første etappe; individuelt ble han nr. 10 i normalbakkerennet. Han har fortsatt (per 2021) til gode å vinne et verdenscuprenn, men har oppnådd tre andreplasser.

I Vinter-OL 2022 i Beijing var han med på det norske laget som tok gull i lagkonkurransen.

Sammenlagtplasseringer i verdenscupen

Referanser

Eksterne lenker 
 

Personer fra Trondheim kommune
Norske kombinertløpere
Olympiske mestere for Norge
Olympiske mestere i kombinert
Verdensmestere i kombinert
Deltakere under Ski-VM 2019
Deltakere under Ski-VM 2021
Medaljevinnere under Vinter-OL 2022
Deltakere for Norge under Vinter-OL 2022
Kombinertløpere under Vinter-OL 2022